Filmi Miral ndan hebrenjtë në Shtetet e Bashkuara
Miral, një film i ri i regjisorit të njohur Julian Schnabel bazohet në një libër të shkrimtares palestineze Rula Jebreal
Hind al-Husseini është një palestineze e shtresës së lartë. Në vitin 1948 ajo themeloi një shkollë në Jeruzalem për të strehuar vajza palestineze prindërit e të cilave ishin vrarë në konfliktin për tokën. Hind është një nga katër vajzat që paraqiten në këtë film. Miral është më e veçanta nga të katra. Ajo u rrit në një shkollë në vitet 1980 dhe në fillim të viteve 90 gjatë kryengritjes së parë palestineze ndaj pushtimit izraelit në Bregun Perendimor. Historia bazohet në romanin gjysëm-autobiografik të Rula Jebreal, e cila është skenariste e filmit. Ajo thotë se Miral përfaqëson të vërtetën e shtypjes izraelite të palestinezëve që nga viti 1948. Qeveria izraelite nuk ka komentuar për filmin por kundërshton vendimin për ta organizuar premierën në Asamblenë e Përgjithshme të OKB-së. Disa grupe hebraike thanë se filmi e paraqet Izraelin në dritë negative. Julian Schnabel, artist dhe fitues i çmimeve për regjizurë, thotë se nuk e shqetëson kritika. I ulur në karrigen e regjisorit në Zërin e Amerikës, ai shpjegon arsyen. Schnabel thotë se megjithëse filmi ka ngjallur debat mes hebrejve amerikanë, palestinezët dhe izraelitët ndajnë një shqetësim të përbashkët. Kinematografia e Schnabelit pasqyron emocione të fuqishme. Personazhet sjellin në film shoqërinë e larmishme dhe komplekse palestineze. Ata janë pacifistë, militantë apo të guximshëm. Fatkeqësisht dialogu është i thjeshtë dhe personazheve u mungon kompleksiteti. Filmi përfundon me Marrëveshjen e Oslos në vitin 1993 që krijoi një rrugë për krijimin e shtetit palestinez. Në film, Hind al Husseini themeluesja e shkollës i thotë Miralit se nuk e ka menduar se krijimi i shtetit palestinez do të ndodhë një ditë. Ajo ditë është ende larg. Schnabel thotë se konflikti i vazhdueshëm e bën filmin e tij edhe më të kohës. Duke e përqëndruar vështrimin, ai tregon se si njerëzit në Egjipt dhe Tunizi kërkuan paqësisht ndryshim. Ai shpreson që filmi i tij të ngjallë një debat që do të ndihmonte të sillte paqen dhe bashkekzistencën mes palestinezëve dhe izraelitëve.